Investering i gull (del 2) – Blueberry Capital AS
1) Negative renter gjør at kostnaden ved å eie gull ikke lenger er tilstede
2) Høy og økende statsgjeld øker sannsynligheten for pengetrykking med påfølgende inflasjon
3) Volatile finansmarkeder gjør at investorene ønsker å spre risikoen i ukorrelerte aktivaklasser, særlig under kriser som covid-19.
Gull har hatt svært sterk månedlig prisvekst ved negative realrenter
Gull har i flere tusen år hatt, og fortsetter å ha, en viktig rolle som aktiva for verdilagring ("store of value"). Sammenlignet med andre valutaer har gull de siste 120 årene vært overlegent når det kommer til verdilagring. Ikke minst fordi gull beskytter nedsiden ved store devalueringer.
En fun fact er at verdens sentralbanker kjøpte 658 tonn med gull i 2019, det høyeste volumet siden gullpriskollapsen i 1968. Vet de noe som ikke vi vet? Grafen over er i så måte veldig relevant da gull de siste 120 årene har klart å bevare kjøpekraften mye bedre enn store "solide" valutanavn som tyske mark, US dollar eller japanske yen.
Gull falt i starten av finanskrisen etterfulgt av et solid rally
Gull har en attraktiv risk/reward i dagens investeringsklima grunnet negative renter, høy statsgjeld, stor usikkerhet i verdensøkonomien og aktive kjøp fra verdens sentralbanker.
Avslutningsvis. Flere aktører har sammenlignet kryptovaluta med gull all den tid det er begrenset med tilbud begge steder. Forskjellen, mener vi, ligger i at man ikke vet hvilken kryptovaluta som kommer til bli rådende om tyve år. Derav er det en betydelig risiko ved å bare investere i én teknologi, som bitcoin. Gull har derimot eksistert siden samfunnets spede begynnelse og faller nok ikke av moten med det første. Hvilket er svært positivt i forhold til nedsiderisikoen.